
ประกาศโรงเรียนบ้านหนองโต๊ะ
เรื่อง รับสมัครคัดเลือกบุคคลเพื่อจ้างเป็นลูกจ้างชั่วคราว จ้างเหมาบริการรายเดือน
ตำแหน่ง นักการภารโรง

ด้วยโรงเรียนบ้านหนองโต๊ะ ตำบลบ้านนา อำเภอปะเหลียน จังหวัดตรัง สังกัดสำนักงานเขตพื้นที่การศึกษาประถมศึกษาตรัง เขต 1 ประสงค์จะรับสมัครบุคคลเพื่อจ้างเป็นลูกจ้างชั่วคราว จ้างเหมาบริการรายเดือน ตำแหน่ง นักการการโรง จำนวน ๑ อัตรา อาศัยอํานาจตามหนังสือสํานักงานคณะกรรมการการศึกษาขั้นพื้นฐาน 
ลงวันที่ 5 ตุลาคม 2563 และด่วนที่สุด ที่ ศธ 14008/6 2416 คําสั่งสํานักงานคณะกรรมการการศึกษาขั้นพื้นฐาน ที1120/2560 สั่ง ณ วันที่ 10 เมษายน 2567 เรื่อง การจัดสรรอัตราจ้างผู้ปฏิบัติงานให้ราชการ 
ตําแหน่งนักการภารโรง ปีงบประมาณ พ.ศ.2567 (เพิ่มเติม) เพื่อปฏิบัติหน้าที่ ณ โรงเรียนบ้านหนองโต๊ะ 
ตำบลบ้านนา อำเภอปะเหลียน จังหวัดตรัง เพื่อให้การดำเนินการเป็นไปด้วยความเรียบร้อยตามหลักเกณฑ์ และวิธีการคัดเลือกลูกจ้างชั่วคราวที่จ้างจากเงินงบประมาณรายจ่ายสังกัดสำนักงานคณะกรรมการการศึกษาขั้นพื้นฐาน พ.ศ. ๒๕๔๗ จึงอาศัยอำนาจประกาศรับสมัครคัดเลือกบุคคลเพื่อจ้างเป็นลูกจ้างชั่วคราว จ้างเหมาบริการรายเดือน ตำแหน่ง นักการภารโรง โดยมีรายละเอียด ดังต่อไปนี้
๑. ตำแหน่งที่รับสมัคร
   1.1 ชื่อตําแหน่ง นักการภารโรง
   1.2 อัตราว่าง จํานวน 1 อัตรา
   1.3 ค่าตอบแทน 9,000 บาท / เดือน
   1.4 ลักษณะการจ้าง โดยวิธีจ้างเหมาบริการ ตามพระราชบัญญัติการจัดซื้อจัดจ้างและบริหารพัสดุภาครัฐ พ.ศ. 2560
๒. คุณสมบัติผู้สมัครเข้ารับการคัดเลือก
	    ๒.๑ มีสัญชาติไทย 
	    ๒.๒ มีความสามารถตามกฎหมาย และมีสุขภาพร่างกายสมบูรณ์แข็งแรง 
	    ๒.๓ ไม่เป็นบุคคลซึ่งอยู่ระหว่างถูกระงับการยื่นข้อเสนอหรือทำสัญญากับหน่วยงานของรัฐไว้ชั่วคราว เนื่องจากเป็นผู้ที่ไม่ผ่านเกณฑ์การประเมินผลการปฏิบัติงานของผู้ประกอบการตามระเบียบที่รัฐมนตรีว่าการ กระทรวงการคลังกำหนดตามที่ประกาศเผยแพร่ในระบบเครือข่ายสารสนเทศของกรมบัญชีกลาง 
	    ๒.๔ ไม่เป็นบุคคลซึ่งถูกระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อให้เป็นผู้ทิ้งงาน ของหน่วยงานของรัฐในระบบเครือข่ายสารสนเทศของกรมบัญชีกลาง ซึ่งรวมถึงนิติบุคคลที่ผู้ทิ้งงานเป็นหุ้นส่วน ผู้จัดการ กรรมการผู้จัดการ ผู้บริหาร ผู้มีอำนาจในการดำเนินงานในกิจการของนิติบุคคลนั้นด้วย 
	    ๒.๕ มีคุณสมบัติและไม่มีลักษณะต้องห้ามตามที่คณะกรรมการนโยบายการจัดซื้อจัดจ้างและการบริหาร พัสดุภาครัฐกำหนดในราชกิจจานุเบกษา 
	    ๒.๖ เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข ด้วยความบริสุทธิ์ใจ 
	     ๒.๗ ไม่เป็นผู้มีความประพฤติเสื่อมเสีย หรือบกพร่องในศีลธรรมอันดี 
	     ๒.๘ ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เหตุเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ 
	     ๒.๙ จบการศึกษาไม่ต่ำกว่ามัธยมศึกษาตอนต้น (ม.3 หรือ มศ.3) 
	     ๒.๑๐ ถ้ามีประสบการณ์ดังต่อไปนี้จะได้รับการพิจารณาเป็นพิเศษ 
		(๑) ผ่านการเกณฑ์ทหารหรือผ่านการฝึกนักศึกษาวิชาทหาร 
		(๒) สามารถขับรถยนต์ และหรือ รถจักรยานยนต์ได้ และมีใบอนุญาตขับรถ 
		(๓) มีทักษะเกี่ยวกับงานด้านช่างไม้ ช่างปูน ช่างไฟฟ้า ช่างก่อสร้าง ฯลฯ
๓. ลักษณะงานที่ต้องปฏิบัติ
       	     ๑. การดูแลและทำความสะอาดบริเวณทั่วไปภายในพื้นที่ของโรงเรียน เพื่อให้โรงเรียนมีความเหมาะสม ต่อการจัดกิจกรรมส่งเสริมการเรียนการสอน เช่น 
		๑.๑ ดูแล ปรับปรุง ตกแต่งสวนหย่อม ตัดแต่งต้นไม้ ตัดหญ้า ในบริเวณโรงเรียนให้ร่มรื่น 
เป็นระเบียบ เรียบร้อย สวยงาม และเหมาะสม 
		๑.๒ ทำความสะอาดอาคารเรียน อาคารประกอบ และพื้นที่บริเวณโรงเรียน 
		๑.๓ ดูแล บำรุงรักษา ซ่อมแซม และจัดระเบียบวัสดุอุปกรณ์ เครื่องมือ เครื่องใช้ ในโรงเรียนให้อยู่ ในสภาพดี พร้อมใช้งาน และจัดทำทะเบียนคุมรายการอุปกรณ์เครื่องใช้
                ๒. การดูแลอาคารเรียนและดูแลความสะดวกในการใช้พื้นที่ของโรงเรียน เช่น 
		๒.๑ ดูแลเปิด - ปิด อาคารเรียน อาคารประกอบ ประตูรั้วทางเข้า-ออกของโรงเรียน 
		๒.๒ อำนวยความสะดวกยานพาหนะ เข้า – ออก ของบุคลากรและผู้มาติดต่อราชการของโรงเรียน
                ๓. การดูแลความปลอดภัยในโรงเรียน เช่น 
		๓.๑ ดูแลความเรียบร้อย และเฝ้าระวังความปลอดภัยของสถานที่ราชการตลอดเวลาที่ปฏิบัติงาน 
		๓.๒ ดูแลเปิด - ปิด ไฟฟ้าในบริเวณอาคาร และรอบบริเวณพื้นที่ของโรงเรียน 
		๓.๓ บันทึกปฏิบัติงานหรือบันทึกเหตุการณ์ผิดปกติระหว่างเวลาปฏิบัติงาน หากมีเหตุการณ์ฉุกเฉิน ให้รายงานผู้บังคับบัญชาทราบทันที
                ๔. งานอื่น ๆ ที่ได้รับมอบหมาย
๔. การรับสมัคร
๔.๑) วัน เวลา และสถานที่รับสมัครให้ผู้ประสงค์จะสมัครขอและยื่นใบสมัครด้วยตนเองได้ที่
โรงเรียนบ้านหนองโต๊ะ ตำบลบ้านนา อำเภอปะเหลียน จังหวัดตรัง ตั้งแต่วันที่ ๒๓ เมษายน ๒๕๖๗ ถึงวันที่ ๒๗ เมษายน ๒๕'๖๗ (ไม่เว้นวันหยุดราชการ) ณ โรงเรียนบ้านหนองโต๊ะ
๔.๒) หลักฐานที่ต้องยื่นพร้อมใบสมัคร
   ๑) รูปถ่ายหน้าตรง ไม่สวมหมวกและไม่สวมแว่นตาดำ ขนาด ๑.๕X๖ นิ้ว โดยถ่ายไว้ไม่เกิน
๖ เดือน ( นับถึงวันปิดรับสมัคร จำนวน ๖ รูป )
   ๒) สำเนาหลักฐานการจบการศึกษา เช่น ใบประกาศนียบัตร หรือวุฒิบัตร หรือหนังสือรับรอง
ทางการศึกษา จำนวน ๑ ฉบับ
   ๓) สำเนาบัตรประจำตัวประชาชน จำนวน ๑ ฉบับ
   ๔.) สำเนาทะเบียนบ้าน  จำนวน ๑ ฉบับ			
  		   ๕.) สำเนาหลักฐานอื่น ๆ เช่น ใบสำคัญการสมรส ใบเปลี่ยนชื่อ- สกุล อย่างละ ๑ ฉบับ
ทั้งนี้ในสำเนาหลักฐานทุกฉบับให้ผู้สมัครเขียนคำรับรองสำเนาถูกต้องและลงชื่อกำกับไว้ด้วย
๔.๓) เงื่อนไขในการรับสมัคร
   ผู้สมัครเข้ารับการคัดเลือกจะต้องรับผิดชอบในการตรวจสอบและรับรองตนเองว่า เป็นผู้มี
คุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัครจริง และต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัคร ไม่ว่าด้วยเหตุใด ๆ หรือวุฒิการศึกษาไม่ตรงตามคุณวุฒิของตำแหน่งที่สมัครสอบ อันมีผลทำให้ผู้สมัครสอบไม่มีสิทธิสมัครสอบตามประกาศรับสมัครดังกล่าว ให้ถือว่าการรับสมัครและการได้เข้ารับการคัดเลือกครั้งนี้เป็นโมฆะ
๕. การประกาศรายชื่อผู้มีสิทธิเข้ารับการประเมินสมรรถนะ และกำหนดวัน เวลา สถานที่ในการ
ประเมินสมรรถนะ
โรงเรียนบ้านหนองโต๊ะ จะประกาศรายชื่อผู้มีสิทธิเข้ารับการประเมินสมรรถนะ และกำหนดวัน
เวลา สถานที่ในการประเมินสมรรถนะ ในวันที่ ๒๗ เมษายน ๒๕๖๗ ณ โรงเรียนบ้านหนองโต๊ะ ตำบลบ้านนา 
อำเภอปะเหลียน จังหวัดตรัง หรือ Facebook : โรงเรียนบ้านหนองโต๊ะ
๖. หลักเกณฑ์และวิธีการคัดเลือก
ลูกจ้างชั่วคราว จ้างเหมาบริการรายเดือน ตำแหน่ง นักการภารโรง (วันที่ ๒๘ เมษายน ๒๕๖๗)
ผู้สมัครต้องได้รับการประเมินสมรรถนะ ด้วยวิธีการประเมินสมรรถะ ดังนี้
	รายการ
	คะแนนเต็ม
	วิธีการประเมิน

	๑. ประสบการณ์ทำงาน
	๒๐
	

	๒. สอบข้อเขียน
	๓๐
	ปฏิบัติจริง

	๓. สัมภาษณ์
	๕๐
	คณะกรรมการ

	รวมทั้งหมด
	๑๐๐
	


๗. เกณฑ์การตัดสิน
ผู้ที่จะถือว่าเป็นผู้ที่ผ่านการคัดเลือกจะต้องเป็นผู้ที่ได้คะแนนในการประเมินสมรรถนะไม่ต่ำกว่าร้อยละ ๖๐ บัญชีผู้ผ่านการคัดเลือก เรียงลำดับผู้ที่ได้คะแนนรวมสูงสุดลงมาตามลำดับ
๘. การประกาศรายชื่อและการขึ้นบัญชีรายชื่อผู้ผ่านการคัดเลือก
โรงเรียนบ้านหนองโต๊ะ จะประกาศรายชื่อผู้ผ่านการคัดเลือกตามลำดับคะแนนจากการประเมิน
สมรรถนะ ณ โรงเรียนบ้านหนองโต๊ะ ตำบลบ้านนา อำเภอปะเหลียน จังหวัดตรัง ในวันที่ ๒๙ เมษายน ๒๕๖๗ 
๙. การจัดทำสัญญาจ้างผู้ผ่านการคัดเลือก
ผู้ผ่านการคัดเลือกจะต้องทำสัญญาจ้าง (โดยวิธีการจ้างเหมาบริการ ตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ ) ในวันที่ ๓๐ เมษายน ๒๕๖๗ ณ โรงเรียนบ้านหนองโต๊ะ
๑๐. เงื่อนไขในการจ้างลูกจ้างชั่วคราว จ้างเหมาบริการรายเดือน ตำแหน่ง นักการภารโรง
10.1 ผู้อํานวยการสํานักงานเขตพื้นที่การศึกษา หรือผู้อํานวยการสถานศึกษาตามคําสั่งสํานักงานคณะกรรมการการศึกษาขั้นพื้นฐาน ที่ 2473/2566 ลงวันที่ 15 พฤศจิกายน 2566 เรื่องมอบอํานาจเกี่ยวกับการจัดซื้อจัดจ้างและการบริหารพัสดุภาครัฐและคําสั่งสํานักงานคณะกรรมการการศึกษาขั้นพื้นฐาน ที่215/2567 ลงวันที่ 26 มกราคม 2567 เรื่อง แก้ไขเพิ่มเติมคําสั่งมอบอํานาจเกี่ยวกับการจัดซื้อจัดจ้างและการบริหารพัสดุภาครัฐ
10.2 โรงเรียนบ้านหนองโต๊ะ จะดําเนินการจ้างผู้ผ่านการสรรหาผู้ปฏิบัติงานให้ราชการ ตําแหน่งนักการภารโรง ลําดับที่ 1 โดยไม่มีการขึ้นบัญชี
10.3 การทําสัญญาจ้างตามข้อ 10 ไม่มีข้อผูกพันต่อเนื่องที่จะนําไปสู่การบรรจุ แต่งตั้งหรือเปลี่ยนสภาพเป็นลูกจ้าประจํา / พนักงานราชการ หรือข้าราชการ และเมื่อผู้ผ่านการสรรหาผู้ปฏิบัติงานให้ราชการตําแหน่งนักการภารโรงโรงเรียนบ้านหนองโต๊ะ ตัดทําสัญญาจ้างในกรณีระหว่างปีงบประมาณการจ้าง หากมีการตรวจสอบพบว่าเป็นผู้ขาดคุณสมบัติตามที่กําหนด หรือมีความรู้ ความสามารถ ไม่เป็นไปตามคุณสมบัติตามที่กําหนด มีการประพฤติปฏิบัติตนไม่เหมาะสม ผู้มีอํานาจว่าจ้างอาจสั่งให้เลิกจ้าง โดยไม่ต้องแจ้งให้ผู้ผ่านการสรรหาปฏิบัติงานให้ราชการตําแหน่งนักการภารโรงโรงเรียนบ้านหนองโต๊ะทราบล่วงหน้า
          10.4 เมื่อสิ้นสุดสัญญาจ้าง และจัดทําสัญญาจ้างครั้งต่อไป จะต้องได้รับแจ้งเรื่องงบประมาณจากหน่วยต้นสังกัดแล้วเท่านั้น จึงจะสามารถดําเนินการประเมินผลการปฏิบัติงานของผู้ผ่านการสรรหาปฏิบัติให้ราชการตําแหน่งนักการภารโรงโรงเรียนบ้านหนองโต๊ะ
	
จึงประกาศให้ทราบโดยทั่วกัน
ประกาศ ณ วันที่ ๑๗ เมษายน ๒๕๖๗

(นายประยุกต์ เซ้งซ่องกุ่น)
      ผู้อำนวยการโรงเรียนบ้านหนองโต๊ะ

